નીટનું પરિણામ ગયા વર્ષ કરતાં ૧૬.૪૯ ટકા વધારે આવ્યું છે. તેલંગણાના રોહન પુરોહિત અને દિલ્હીના હિમાંશુ શર્માને બન્નેને સરખા ૬૯૦ માર્ક્સ આવ્યા છે. ત્રીજા નંબરે દિલ્હીના આરોષ ધામિજા અને રાજસ્થાનના પ્રિન્સ ચૌધરી છે, જેમને ૬૮૬ માર્ક્સ આવ્યા છે. આ વર્ષે દેશભરમાં કુલ ૧૩.૨૬ લાખ વિદ્યાર્થીઓએ નીટની પરીક્ષા આપી હતી જેમાંથી ૭.૧૪ લાખ પાસ થયા છે. ટોપ-૧૦માં પાંચ રાજસ્થાનના છે, જેમાં ચાર કોટાના છે. જનરલ કેટેગરીમાં ૬૯૧થી ૧૧૯ માર્ક્સ વચ્ચે મેળવનારા ૬.૩૪ લાખ વિદ્યાર્થીઓ છે.